Το **Έμπαινες?** είναι μια διαφήμιση της αλυσίδας ταχυφαγείων Goody's Burger House που κυκλοφόρησε τον Φεβρουάριο του 2018. Το ομώνυμο σύνθημα της διαφήμισης χρησιμοποιείται συνήθως ως σεξουαλικό υπονοούμενο, εξού και η χρήση της συντομογραφίας «εμπ1» στην καμπάνια. Παρ'όλα αυτά, παρατηρήθηκε για την χρήση ιδεών που αφορούν την κοινότητα ΛΟΑΤ, την σεξουαλική εμμονή, τον εκφοβισμό, τον σεβασμό προς τα άτομα με αναπηρία, την ανθρώπινη σεξουαλικότητα και στερεότυπα των φύλων. Όπως ειπώθηκε από τα πρακτορεία που φέρουν ευθύνη για την διαφήμιση, η πρόθεσή της είναι να δοθεί μια διαφορετική σημασία στον όρο «Έμπαινες?», ωθώντας το κοινό να ασχοληθεί με τα εν λόγω ζητήματα της καθημερινότητας, και προβάλλοντας επίσης το Goody's ως ένα ευπρόσδεκτο και φιλικό μέρος για κατανάλωση. Η διαφήμιση εξέλαβε πολιτικές αντιδράσεις.

Την κινηματογραφία της διαφήμισης ανέλαβε ο βραβευμένος Θύμιος Μπακατάκης (*Ο θάνατος του ιερού ελαφιού*), ενώ η ίδια δημιουργήθηκε σε αναλογία πλευρών 4:3, σε αντίθεση με άλλες τηλεοπτικές διαφημίσεις αυτήν την περίοδο. Έχοντας τελειώσει η παραγωγή της το 2017, νίκησε ένα βραβείο Ermis Silver για Πρωτότυπη Μουσική χωρίς Vocals, και βγήκε υποψήφια για άλλο ένα βραβείο Ermis για Παραγωγή Διαφημιστικού Τροφίμων.

Πλοκή
-----

Σε ένα σχολείο, παρουσιάζονται δυο άντρες που βγάζουν σέλφι, καθώς και μια γυναίκα με ένα μπέργκερ στο χέρι, η οποία κατευθύνεται σε ένα άγαλμα, και το φιλάει στο στόμα. Ο σκύλος μιας παρέας τριών αντρών, εκ των οποίων ο μπροστινός φοράει ζακέτα στα πρότυπα της πράσινης στρατιωτικής φορεσιάς, γαβγίζει έντονα, και ο αναφερόμενος φέρει εν τέλει να φορά στα μάτια του make-up με τα χρώματα του ουράνιου τόξου, και για φανέλα, μια με την εικόνα ενός μονόκερου από τον οποίον βγαίνει ένα ουράνιο τόξο. Μια γυναίκα εμφανίζεται με γυμνή την κοιλιά της, καθώς γλείφει προκλητικά ένα μπέργκερ. «Μην σκέφτεσαι το σεξ, σκέψου μόνο την αγάπη». Δύο άνθρωποι έρχονται κοντά ο ένας στον άλλο και καλύπτονται από ένα πέπλο που απεικονίζει τον παγκόσμιο χάρτη. Τρεις κοπέλες προσεγγίζουν με ρόπαλα ένα αυτοκίνητο το οποίο έχει σταθμεύσει παράνομα στο τέλος μιας διάβασης πεζών που αδυνατεί να διασχίσει ένας άνθρωπος με αναπηρία. Τρία αγόρια επικρίνουν ένα άλλο του ίδιου φύλου, και ο τελευταίος ψηλώνει, μεγαλώνει σε ηλικία. Οι πρώτοι αποστασιοποιούνται με έκπληξη από αυτόν, και μια γάτα εμφανίζεται δίπλα τους, ως παραπομπή στον μειωτικό χαρακτηρισμό «γατάκια». Εμφανίζονται δύο γυναίκες που κάνουν χρήση του φίλτρου φωτογράφησης dog face και μοιράζονται ένα σουτιέν το οποίο γράφει «ΕΜΠΑΙΝΕΣ;», ένα άτομο που παίζει πιάνο, και δύο χορεύτριες που κάνουν μπαλέτο. Η μία από τις τελευταίες κάνει μεσαιό δάχτυλο. Η διαφήμιση τελειώνει με μία κοπέλα η οποία φέρει την φράση «Abra-cadabra» στο κάτω μέρος των ματιών της και ένα αστέρι στο μάγουλό της, καθώς και μια που βουτάει σε πολλά μπέργκερ με μαγιό.

Κριτική
-------

Η διαφήμιση εξέλαβε πολοτικές αντιδράσεις. Η χρήση μερικών από τις ιδέες αυτές θεωρήθηκε ως μια προσπάθεια σαγήνευσης του νεανικού κοινού και επικρίθηκε ως «σεξιστική», ενώ σημειώθηκε η ασυνάφεια μεταξύ τους και των προϊόντων που πουλά η επιχείρηση. Παράλληλα, επαινέθηκε από άλλους για την θίξη τους, το καλλιτεχνικό τμήμα της, και το μουσικό κομμάτι *Epic*, το οποίο συνέθεσε η Rabbeats Music για τις ανάγκες της. Η διαφήμιση έγινε δημοφιλής − τέσσερις ημέρες έπειτα της δημοσίευσής της στο YouTube, (όπου έχει μέχρι νεωτέρας αναλογία «μου αρέσει»/«δεν μου αρέσει» 1/4) απέκτησε περισσότερες από 200.000 προβολές, και ξεπέρασε τις 600.000 έναν μήνα αργότερα

Η Λιλιάνα Αβρόσιν του Gender Lab είπε: «Δεν θα έπρεπε να μας εκπλήσσει, εκτός και αν το 2018 εξακολουθούμε να εκπλησσόμαστε που η διαφήμιση βασίζεται στους μηχανισμούς της ανθρώπινης ψυχολογίας, με σκοπό τη μεγιστοποίηση του κέρδους [...] ο κλάδος των διαφημιστών συχνά όχι μόνο δεν την αποφεύγει, αλλά επιδιώκει την αρνητική διαφήμιση, αφού έχει αποδειχθεί ότι οι αρνητικές πληροφορίες μας προσελκύουν και εστιάζουμε περισσότερο πάνω τους. Παράλληλα, η διαφήμιση των Goodys έβαλε πολλούς από εμάς στον διάλογο που άνοιξε για το ποιόν της και τα μηνύματα της. [...] Ας πάμε παρακάτω, διεκδικώντας περισσότερα. Όχι burger. Ανθρώπινα δικαιώματα.»

Συνέπειες
---------

Από την διαφήμιση αυτή προέκυψαν άλλες. Μια η οποία κυκλοφόρησε τον Ιούνιο του ίδιου έτους, προωθεί συνδρομή στο *All-Star Club* μέσω του ιστότοπου της αλυσίδας, και κάνει αμιγώς χρήση κινουμένων σχεδίων. «Ο θεατής ρωτάται εάν θα τολμούσε να περάσει από πολλές τρομακτικές πόρτες και πύλες, εώς ότου να φτάσει στον τελικό προορισμό, το σάιτ του Goody's Burger House». Μια αλλαγμένη εκδοχή της αρχικής, ονόματι «Έβγαινες?», κυκλοφόρησε στο YouTube στις 12 Φεβρουαρίου του 2018. Άλλη μια διαφήμιση στα πρότυπά της που διαφημίζει τα Hellmann's BBQ Pulled Burgers κυκλοφόρησε επίσης στην πλατφόρμα τον Οκτώβριο.

Παραπομπές
----------

1. 1 2 3 4 5  Πολυμερίδου, Κατερίνα (14 Μαρτίου 2018). «Goody's Burger House, Cream & Rascal: «Μπήκαμε» στην καρδιά της νέας καμπάνιας Goody's». *Marketing Week*. Boussias Communications. Αρχειοθετήθηκε από το πρωτότυπο στις 11 Σεπτεμβρίου 2019. Ανακτήθηκε στις 29 Ιουνίου 2019.
2. 1 2 3 4 5 6 7 8  «Goody's Burger House - EBAINES». *Vimeo*. 26 Ιουνίου 2017. Ανακτήθηκε στις 15 Ιουνίου 2020.  (περιγραφή βίντεο)
3. 1 2  «Goody's Burger House "EMPAINES"». *Vimeo*. 6 Φεβρουαρίου 2018. Ανακτήθηκε στις 15 Ιουνίου 2020.  (περιγραφή βίντεο)
4. 1 2  «Goodys | Burger House». *Vimeo*. 6 Φεβρουαρίου 2018. Ανακτήθηκε στις 15 Ιουνίου 2020.  (περιγραφή βίντεο)
5. 1 2  «FINALISTS». *www.ermisawards.gr*. Ανακτήθηκε στις 30 Ιουνίου 2019.
6. ↑  TopCut-Modiano επίσημος ιστότοπος
7. ↑  «Έμπαινα». *Slang.gr*. Ανακτήθηκε στις 15 Ιουνίου 2020.
8. ↑  «Εσύ «Έμπαινες» ή «Έβγαινες»;». *Vice.com*. Vice Media. 14 Φεβρουαρίου 2018. Ανακτήθηκε στις 28 Ιουνίου 2019.
9. 1 2  Αβρόσιν, Λιλιάνα (10 Φεβρουαρίου 2018). «Είναι η νέα διαφήμιση των Goodys σεξιστική;». *Gender Lab*. Ανακτήθηκε στις 28 Ιουνίου 2019.
10. 1 2  Παλιούρα, Μάριον (8 Φεβρουαρίου 2018). «Η διαφήμιση που θα σε βάλει σε δίλημμα για το αν "έμπαινες"». *Ladylike*. 24Media. Ανακτήθηκε στις 28 Ιουνίου 2019.
11. ↑  «Το 'έμπαινες' αποκτάει άλλη έννοια στη νέα διαφήμιση των Goody's Burger House». *News 24/7*. 24Media. 7 Φεβρουαρίου 2018. Ανακτήθηκε στις 28 Ιουνίου 2019.
12. 1 2  Παντάκη, Μαριλού (6 Φεβρουαρίου 2018). «Η νέα διαφήμιση των Goody's έχει προκαλέσει χαμό!». *Madame Ginger*. Ανακτήθηκε στις 15 Ιουνίου 2020.
13. ↑  «Η νέα διαφήμιση των Goody's έχει πρωταγωνιστές τρανς και τίτλο «έμπαινες;»». *Τι λες τώρα;*. Ανακτήθηκε στις 15 Ιουνίου 2020. Στη διαφήμιση πρωταγωνιστούν τρανς άτομα, ενώ συνοδεύεται από [...] ένα σωρό σύμβολα, όπως ο μονόκερος και το ουράνιο τόξο, που χρησιμοποιούνται από την LGBT κοινότητα.
14. ↑  «Participation». *www.ermisawards.gr*. Ανακτήθηκε στις 30 Ιουνίου 2019.
15. ↑  «FINALISTS». *www.ermisawards.gr*. Ανακτήθηκε στις 30 Ιουνίου 2019.
16. ↑  «Η νέα διαφήμιση των Goody's είναι μια εικαστική τελειότητα». *Oneman*. 24Media. 8 Φεβρουαρίου 2018. Ανακτήθηκε στις 16 Ιουνίου 2020.
17. 1 2 3  Αλεξανδράκη, Λένα (14 Φεβρουαρίου 2018). «Θα συνεχίσεις να τη "μπαίνεις" στη διαφήμιση των Goody's Burger House;». *platform.gr*. Ανακτήθηκε στις 29 Ιουνίου 2019.
18. 1 2  «Εσύ θα «έμπαινες»;». *Η Εφημερίδα των Συντακτών*. Ανεξάρτητα Μέσα Μαζικής Ενημέρωσης. 12 Μαρτίου 2018. Ανακτήθηκε στις 28 Ιουνίου 2019.
19. ↑  «Έμπαινες; Η νέα, cringeworthy καμπάνια των Goody's μοιάζει να 'χει φτιαχτεί από καλαμπουρτζή μπάρμπα που κάθεται μόνο με τη νεολαία». *The Curly Sue.com*. 6 Φεβρουαρίου 2018. Αρχειοθετήθηκε από το πρωτότυπο στις 14 Ιουνίου 2020. Ανακτήθηκε στις 28 Ιουνίου 2019.
20. ↑  Κουτσούκος, Νότης (7 Φεβρουαρίου 2018). «Θέλαμε δε θέλαμε «μπήκαμε» στο (άθλιο) σποτάκι των Goody's!». *Neopolis.gr*. Ανακτήθηκε στις 28 Ιουνίου 2019.
21. ↑  Γκελτής, Θεοδόσης (7 Φεβρουαρίου 2018). «Έμπαινες;». *Skra punk*. Ανακτήθηκε στις 28 Ιουνίου 2019.
22. ↑  Παπαγεωργίου, Δημήτρης (7 Φεβρουαρίου 2018). «Μήπως να μην ξαναμπούμε στα Goody's;». *Ελεύθερη Ώρα*. M Press Εκδοτική. Αρχειοθετήθηκε από το πρωτότυπο στις 14 Ιουνίου 2020. Ανακτήθηκε στις 15 Ιουνίου 2020.
23. ↑  Κυπαρίσση, Αμαλία (7 Φεβρουαρίου 2018). «Έμπαινες; Ως μάνα αποφάσισα να απαντήσω στο ερώτημα». *4moms*. Αρχειοθετήθηκε από το πρωτότυπο στις 15 Ιουνίου 2020. Ανακτήθηκε στις 28 Ιουνίου 2019.
24. ↑  Τσακίρης, Άκης. «Εσύ «ΕΜΠΑΙΝΕΣ;» Έντονες αντιδράσεις για την νέα διαφήμιση των Goody's με τις ομοφυλόφιλες γυναίκες και τους Gay άνδρες που την χαρακτηρίζουν ως σεξιστική (VIDEO)». *Label News*. Ανακτήθηκε στις 28 Ιουνίου 2019.
25. ↑  «Rabbeats - Epic (from the Goody's Burger House commercial)».  (περιγραφή βίντεο)
26. ↑  ««Έμπαινες» να χώσεις τη διαφήμιση των Goody's Burger House;». Athens Voice. 7 Φεβρουαρίου 2018. Ανακτήθηκε στις 15 Ιουνίου 2020.
27. ↑  «Till noon». *tillnoon.com*. Ανακτήθηκε στις 30 Ιουνίου 2019.
28. ↑  «Goody's Doors / Ebaines?». *Vimeo*. 8 Ιουνίου 2018. Ανακτήθηκε στις 30 Ιουνίου 2019.